ཚོགས་འདུའི་ཐོག་ཀྲུང་དབྱང་གི་གཏན་འབེབས་དོན་ཚན་བརྒྱད་ཀྱི་དགོངས་དོན་ལག་བསྟར་བྱས་ཚུན་གལ་ཆེའི་ཕན་འབྲས་གསར་པ་ཐོབ་ཡོད་ཀྱང་སྣང་ཆུང་བྱེད་མི་རུང་བའི་གནད་དོན་སྔར་བཞིན་ཡོད་པ་སྟེ་གནོན་ཤུགས་ལ་སྐྲག་ནས་བྱེད་མི་ནུས་པའི་གནས་ཚུལ་མངོན་གསལ་དོད་ཙམ་ཡོད་པ་དང་།འབྲེལ་ཡོད་ཀྱི་གཏན་འབེབས་ནན་པོ་སྲུང་བའི་རང་འགུལ་རང་བཞིན་ད་དུང་ཡོངས་ཁྱབ་ངང་ཆགས་མེད་པ།སྒྲིག་འགལ་གྱི་བྱེད་སྤྱོད་ཁག་གཅིག་གཏན་འགོག་བྱས་ཀྱང་མཚམས་མི་ཆད་པ་དང་བབ་བསྟུན་སྒྱུར་བཅོས་བྱེད་ཚུལ་མངོན་གསལ་དོད་པ།ལམ་ལུགས་དོན་འཁྱོལ་མི་ཐུབ་པའི་སྲོལ་ངན་སྔར་བཞིན་ཐག་གཅོད་མི་ཐུབ་པརམི་གསོབལྟ་བུའི་སྣང་ཚུལ་ཁ་ཚ་དགོས་གཏུགས་ངང་ཐག་གཅོད་བྱེད་དགོས་པ་བཅས་རེད།ཀྲུང་དབྱང་གི་གཏན་འབེབས་དོན་ཚན་བརྒྱད་ཀྱི་དགོངས་དོན་རྒྱུན་སྲིང་ལྷོད་མེད་ངང་ལག་བསྟར་དོན་འཁྱོལ་ཡག་པོ་བྱས་ནས་ཚུལ་མིན་སྤྱོད་ཚུལ་བསྐྱར་ལོག་ཐེབས་རྒྱུར་གཏན་འགོག་མཐའ་གཅིག་ཏུ་བྱེད་དགོས།རིམ་ཁག་ཏང་ཨུདཏང་ཙུའུཀྱིས་སྤྱོད་ཚུལ་འཛུགས་སྐྱོང་ལ་དམ་འཛིན་བྱེད་པའི་འགན་འཁྲི་གཙོ་བོ་ཤུགས་ཆེར་དང་དོན་འཁྱོལ་བྱས་ནས་འགན་འཁྲིའི་གསལ་ཐོ་དང་འགན་འཁྲི་བདའ་འདེད་གཏོང་བའི་གཏན་འབེབས་ཁ་གསལ་བཟོ་དགོས།གཟེར་རྒྱག་གི་སྙིང་སྟོབས་ཐོག་ནས་ལམ་ལུགས་ལག་བསྟར་ལ་དམ་འཛིན་བྱས་ཏེ་གཞུང་དོན་སྣེ་ལེན་དང་།གཞུང་དོན་སྒྲུབ་སའི་ཁང་པ།ཚོགས་འདུ་གསོ་སྦྱོང་།ཕྱི་རྒྱལ་དུ་གཞུང་དོན་སྒྲུབ་པ།འགོ་ཁྲིད་ལས་བྱེད་པའི་ཐོབ་ཐང་།དྲུང་ཡིག་བཀོད་སྒྲིགའགོ་ཁྲིད་ལས་བྱེད་པས་ཚོགས་པའི་ནང་འགན་གཅིག་ལྕོགས་འཁུར་བ།གཞུང་ཁོངས་ཁེ་ལས་ཀྱི་འགན་འཁུར་བའི་གླ་ཕོགས་ལམ་ལུགས་སྒྱུར་བཅོས་སོགས་ཐད་ཀྱི་ལམ་ལུགས་དོན་འཁྱོལ་ལ་གཙོ་གནད་ཐོག་དམ་འཛིན་ཡག་པོ་བྱེད་དགོས།ལས་བྱེད་པ་དང་མང་ཚོགས་ཀྱིས་གླེང་མང་བའི་མངོན་གསལ་གནད་དོན་ལ་དམིགས་ནས་ཆེད་དོན་བཅོས་སྐྱོང་སྔར་བས་ཡག་པོ་བྱེད་པ་དང་།ལྷག་པར་དུ་གཞུང་འཁོར་གྱི་ལམ་ལུགས་སྒྱུར་བཅོས་ལ་སྐུལ་འདེད་ཏན་ཏིག་གཏོང་བ་དང་།གསོ་སྦྱོང་ལྟེ་གནས་དང་།མི་སྒེར་གྱི་འདུ་གནས།ལུས་གསོ་ཁང་བཅས་བཅོས་སྐྱོང་བྱེད་ཤུགས་ཆེ་རུ་གཏོང་བ།ཞིང་ཆེན་དང་གྲོང་ཁྱེར་དུ་བཅའ་སྡོད་ལས་སྒྲུབ་སྒྲིག་གཞི་གཙང་སེལ་བྱེད་པ་དང་ཚད་ལྡན་དུ་གཏོང་བའི་ལས་དོན་ནན་པོ་སྒྲུབ་པ།ཁྲིམས་འཛིན་དང་།ལྟ་སྐུལ་དོ་དམ།སྤྱི་པའི་ཞབས་ཞུ་སོགས་ཀྱི་སྐར་ཁུང་ལས་རིགས་དང་ཁྱབ་ཁོངས་ཀྱིས་སྒྲིག་འགལ་ངང་འགྲོ་གྲོན་བསྡུ་བ་དང་།ཤོག་ཆག་དང་ཉོ་སྒྲུབ་གཱ་སོགས་ལེན་པའི་གནད་དོན་མུ་མཐུད་བཅོས་སྒྲིག་བྱེད་པ།གང་བྱུང་དུ་བསྡུ་ཆ་རྒྱག་པ་དང་དཔྱད་བསྡུར་དཔྱད་ཞིབ་བྱེད་དྲགས་པ་སོགས་ཀྱི་གནད་དོན་མུ་མཐུད་ཐག་གཅོད་བྱེད་པ།གཞུང་དངུལ་སྤྱད་དེ་བཟའ་བཏུང་བྱེད་པ་དང་ཡུལ་སྐོར་བྱེད་པ་སོགས་ཀྱི་གནད་དོན་མངོན་གསལ་དོད་པོས་ཞིབ་བཤེར་དང་ཐག་གཅོད་མཐའ་གཅིག་ཏུ་བྱེད་པ་བཅས་བྱེད་དགོས།འགོ་ཁྲིད་རིམ་ངོས་སུསྤྱོད་ཚུལ་བཞིརངོ་རྒོལ་དང་སྤྱོད་ཚུལ་འགྱུར་ལྡོག་གཏོང་བའི་བྱེད་སྒོ་མུ་མཐུད་གཏིང་ཟབ་ངང་སྤེལ་བ་དང་།ལྷག་པར་དུ་ཆབ་སྲིད་ཀྱི་སྒྲིག་ཁྲིམས་དང་ཆབ་སྲིད་ཀྱི་སྒྲིག་ལམ་སྲུང་བའི་ལས་དོན་གཅིག་སྡུད་ངང་དམ་འཛིན་ཡག་པོ་བྱས་ནས་ཏང་གི་སྤྱོད་ཚུལ་འཛུགས་སྐྱོང་ལ་རྒྱུན་ཆད་མེད་པར་ཕན་འབྲས་གསར་པ་ཐོན་རྒྱུར་སྐུལ་འདེད་གཏོང་དགོས་པའི་ནན་བཤད་གནང་བ་རེད།